
Direcţia Drumuri şi Transporturi
Serviciul Drumuri şi Poduri 
Biroul Promovare Lucrări                                        
Nr. SC 2009 – 029317 /27.11.2009
REFERAT

privind aprobarea actualizării Studiului de Fezabilitate

,,Modernizare şi extindere Calea Torontalului”

Direcţia Drumuri şi Transporturi are în programul de investiţii pe anul 2009 întocmirea Studiului 

de Fezabilitate  aferent obiectivului de investiţii ,,Modernizare şi extindere Calea Torontalului”.

În condiţiile unor resurse financiare limitate, devine iminentă necesitatea de a accesa  fonduri structurale nerambursabile, în cadrul Programului Operaţional Regional (POR) 2007-2013, Axa prioritară 1, Domeniul major de intervenţie 1.1, Planuri integrate de dezvoltare urbana.

Consiliul Local al Municipiului Timişoara prin H.C.L. nr. 247 din 22.04.2008, a aprobat Studiul de Fezabilitate pentru obiectivul de investiţii "Modernizare şi extindere Calea Torontalului".

Obiectul contractului de prestări servicii  l-a constituit întocmirea studiul de fezabilitate "Modernizare şi extindere Calea Torontalului" conform contractului de proiectare nr. 207-95/2007 , întocmit de S.C. ALDOR S.R.L.

Un argument important în realizarea independenta a acestui obiectiv este faptul el corespunde criteriilor de eligibilitate prevazute de Axa 1 a Programului Operaţional Regional 2007-2013. Condiţia necesara de participare în cadrul acestui program ce permite accesare de fonduri structurale pentru realizarea unor obiective de investiţii publice, este depunerea Cererii de Finantare si a documentatiiilor tehnico economice elaborate în conformitate cu prevederile HG 28/2008.

Având în vedere aspectele mai sus menţionate precum şi faptul ca documentaţia tehnico economica elaborată în anul 2007  nu mai corespunde condiţiilor actuale, considerăm necesară şi oportună realizarea obiectivului şi  solicităm derularea  procedurilor de achiziţie publică în conformitate cu prevederile OUG nr. 34/2006, pentru actualizarea Studiului de Fezabilitate.


Durata de realizare a lucrărilor proiectate este estimată la 20 luni. Durata totală se extinde pe 23 luni, primele 3 luni fiind necesare proiectării şi procedurilor de achiziţie pentru contractarea execuţiei lucrării şi a dirigenţiei de şantier.

Valoarea totală (inclusiv TVA) a investiţiei ,,Modernizare şi extindere Calea Torontalului”este estimată la 19.005,145 mii lei, reprezentând 4.510,322 mii euro, conform devizului general .
Având în vedere faptul că finanţarea actualizării studiului de fezabilitate ,,Modernizare şi extindere Calea Torontalului”se face din Bugetul local aprobat pentru anul 2009, propunem aprobarea actualizării studiului de fezabilitate şi realizarea investiţiei menţionată anterior.                          

